Diari Oficial de la Generalitat Valenciana


Sumari del DOGV 4613, del 22-10-2003 (2003/11590)

Juí verbal de desnonament número 624/2002. Cèdula de notificació.
-----------------------------------------------------------------

### Dades del document

Número de DOGV
:   4613

Data del DOGV
:   22-10-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/11247


Organisme emissor
:   Jutjat de Primera Instància i Instrucció Número 3 de Torrent

Tipus de document
:   Anunci

Juí verbal de desnonament número 624/2002. Cèdula de notificació. [2003/M11171]
  
Antonio Benavent Beneyto, secretari judicial del Jutjat de Primera Instància i Instrucció número 3 de Torrent, mitjançant el present edicte, fa saber:
  
Que en el procediment de juí verbal de desnonament número 624/2002, seguit en este Jutjat a instàncies de Rodamco Inversiones, SL, representat pel procurador Javier Roldán García, contra AG Siglo XXI La Plata del Futuro, SL, s'ha acordat publicar el present procediment la provisió literal del qual diu:
  
Havent-ne informat de l'anterior escrit presentat pel procurador Javier Roldán García, uniu-lo a les actuacions d'on prové, vist el contingut d'este es tenen per realitzades les manifestacions i s'acorda citar les parts per a la celebració de la vista, que tindrà lloc a la sala d'audiència de este Jutjat el pròxim dia 7 de novembre de 2003, a les 09.20 hores. Citeu la part demandada, AG Siglo XXI La Plata del Futuro, SL, en la persona del seu representant legal, mitjançant edictes fixats al tauler d'anuncis del Jutjat i publicació en el Diari Oficial de la Generalitat Valenciana, lliurant a esta representació processal per a l'execució i diligenciat; feu a les parts les següents advertències:
  
1. A la part demandant, que si no assistix a la vista i la part demandada no al·lega interés legítim en la continuació del juí, se'l tindrà per dessistit de la demanda, se li imposaran les costes i se'l condemnarà a indemnitzar el demandat que haja comparegut si este ho sol·licita i acredita els danys i perjuís ocasionats (article 442.1 de la LECn).
  
2. A la part demandada, que si no hi compareix, no per això se suspendrà la vista i se'l declararà en situació de rebel·lia processal i sense tornar a citar-lo continuarà el juí (articles 440.1 i 442 LECn).
  
3. A ambdues parts, que han de comparéixer a la vista amb les proves de què intenten valdre's.
  
4. Igualment a ambdues parts, que si se'ls cita a petició d'una altra part i no assistixen personalment, i es proposa i admet com a prova la seua declaració, podran considerar-se com a reconeguts els fets de l'interrogatori en què haja intervingut personalment i li siguen totalment perjudicials (articles 304 i 440.1 de la LECn).
  
5. S'indicarà també a les parts que en el termini dels tres dies següents a la recepció de la citació, han d'indicar al Jutjat quines persones han de ser citades pel tribunal a la vista perquè declaren com a parts o testimonis, facilitant les dades i circumstàncies necessàries per a dur a efecte la citació.
  
6. Feu saber a la part demandada que la compareixença en juí haurà de verificar-se mitjançant un procurador legalment habilitat per a actuar en este tribunal i amb assistència d'advocat (article 23 i 31 de la LECn).
  
7. Advertiu a ambdues parts que han de comunicar a este tribunal qualsevol canvi de domicili que es produïsca durant la substanciació d'este procés (article 155.5, paràgraf primer, de la LECn).
  
Contra esta resolució es pot interposar recurs de reposició davant este Jutjat; no obstant això, es durà a efecte el que s'ha acordat. El recurs haurà d'interposar-se per escrit en el termini de cinc dies hàbils comptats des del següent al de la notificació, amb expressió de la infracció comesa a juí del recurrent, i sense estos requisits no s'admetrà el recurs (articles 451 i 452 de la LECn).
  
I perquè valga de citació al demandat, AG Siglo XXI La Plata del Futuro, SL, pel seu parador ignorat, lliure el present edicte.